Babelscape/SREDFM huggingface dataset:
Ομπλός

Η [[Ζωητάδα Αχαΐας|Ζωητάδα]] του Ομπλού, όπως φαίνεται από την περιοχή της [[Κρήνη Πατρών|Κρήνης Πάτρών]].
Ο Ομπλός είναι βουνό της Αχαΐας, νοτιοανατολικά της πόλης της Πάτρας, με υψόμετρο στα 860 μέτρα περίπου. Είναι τμήμα ενός σύνολου/συμπλέγματος χαμηλών βουνών που αποτελούν προέκταση του Παναχαϊκού όρους στα δυτικά και νοτιοδυτικά του και διαχωρίζονται από τον κύριο όγκο του από τον ποταμό Γλαύκο. 

Στις παρυφές του βρίσκονται τα χωριά Κρήνη, Σαραβάλι και Κεφαλόβρυσο, που παράλληλα αποτελούν προάστια της Πάτρας, ενώ στην νοτιοδυτική προέκταση του βουνού βρίσκεται το ορεινό χωριό Κρυσταλλόβρυση.

Από τον Ομπλό πηγάζουν: ο χείμαρρος Ξεροπόταμος, που αποτελεί παραπόταμο του Γλαύκου και εκβάλλει σε αυτόν ανάμεσα στον Άγιο Στέφανο Σαραβαλίου και την Περιβόλα Πάτρας, και ο χείμαρρος Παναγίτσα, που εκβάλλει στον Πατραϊκό κόλπο στην περιοχή της Παραλίας Πατρών. 

Ο Ομπλός φημίζεται για την εξαιρετική θέα που προσφέρει αλλά και ως πόλος έλξης για πτήσεις με αλεξίπτωτο πλαγιάς (παραπέντε).
Ισλανδικό Πρωτάθλημα Επιτραπέζιας Αντισφαίρισης

Το Ισλανδικό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Ισλανδίας, που διοργανώνεται από την Ισλανδική Ομοσπονδία Επιτραπέζιας Αντισφαίρισης (Borðtennissamband Íslands).

Πραγματοποιείται κάθε χρόνο και αναδεικνύει τους πρωταθλητές Ισλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1971.
Αυτοκινητοβιομηχανία Ελλάδος

δεξιά|μικρογραφία|150x150εσ|Το "Πόκερ 126" (1978) ήταν το μόνο μοντέλο που κατασκεύασε από την "Α. Ελλάδος."
Η Αυτοκινητοβιομηχανία Ελλάδος ιδρύθηκε στην Αθήνα το 1975 από μια ομάδα ελλήνων επιχειρηματιών, συμπεριλαμβανομένων των ιδιοκτητών της εταιρείας εισαγωγών Fiat στην Ελλάδα.
Φινλανδικό Πρωτάθλημα Επιτραπέζιας Αντισφαίρισης

Το Φινλανδικό Πρωτάθλημα Επιτραπέζιας Αντισφαίρισης (φινλανδικά: "Pöytätenniksen Suomen-mestaruuskilpailut") είναι το εθνικό ατομικό πρωτάθλημα στην επιτραπέζια αντισφαίριση της Φινλανδίας, που διοργανώνεται από την Φινλανδική Ομοσπονδία Επιτραπέζιας Αντισφαίρισης (Suomen Pöytätennisliitto).

Πραγματοποιείται κάθε χρόνο και αναδεικνύει τους πρωταθλητές Φινλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1938.
Χανγκάζα

Οι Χανγκάζα "(Hangaza)", είναι μια εθνοτική και γλωσσική ομάδα που ζει στην Περιφέρεια Καγκέρα "(Kagera Region)" (Περιοχές Νγκάρα "(Ngara District)", Μπιχαραμούλο "(Biharamulo District)" και Καράγκουε "(Karagwe District)", νοτιοδυτικά της Μπουκόμπα "(Bukoba)") και στην Περιφέρεια Κιγκόμα "(Kigoma Region)" της Τανζανίας. καθώς επίσης και στα σύνορα με τη Ρουάντα "(Rwanda)" και το Μπουρούντι "(Burundi)".
Σουηδικό Πρωτάθλημα Επιτραπέζιας Αντισφαίρισης

Το Σουηδικό Πρωτάθλημα Επιτραπέζιας Αντισφαίρισης (σουηδικά: "Svenska mästerskapen i bordtennis") είναι το εθνικό ατομικό πρωτάθλημα στην επιτραπέζια αντισφαίριση της Σουηδίας, που διοργανώνεται από την Σουηδική Ομοσπονδία Επιτραπέζιας Αντισφαίρισης (Svenska Bordtennisförbundet).

Πραγματοποιείται κάθε χρόνο και αναδεικνύει τους πρωταθλητές Σουηδίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Η διοργάνωση διεξήχθη για πρώτη φορά το 1925 στη Στοκχόλμη.
Όπερα του Παρισιού

Η Όπερα του Παρισιού (γαλλικά: Opéra de Paris) είναι η κύρια εταιρική όπερα της Γαλλίας. Ιδρύθηκε το 1669 από τον Λουδοβίκο ΙΔ' ως , και λίγο αργότερα τέθηκε υπό την ηγεσία του Ζαν Μπατίστ Λουλί και επίσημα μετονομάστηκε ', αλλά συνέχισε να είναι γνωστή απλούστερα ως . Το κλασσικό μπαλέτο όπως είναι γνωστό σήμερα αναδύθηκε μέσα στην Όπερα του Παρισιού ως Paris Opera Ballet και έχει παραμείνει αναπόσπαστο και σημαντικό κομμάτι της εταιρείας. Σήμερα υπό την επωνυμία ', ανεβάζει κυρίως όπερες στο σύγχρονο θέατρο 2.700 θέσεων «Όπερα της Βαστίλης», που άνοιξε το 1989, και μπαλέτα και μερικές κλασσικές όπερες στο παλαιότερο 1.700 θέσεων Παλαί Γκαρνιέ, που άνοιξε το 1875. Έργα μικρής κλίμακας και σύγχρονα ανεβαίνουν επίσης στο 500 θέσεων Amphitheatre κάτω από την Opéra Bastille.

Ο ετήσιος προϋπολογισμός της εταιρείας είναι της τάξης των 200 εκατομμυρίων ευρώ, από τα οποία 100 προέρχονται από το γαλλικό κράτος και 70 από ταμειακές εισπράξεις. Με αυτά τα χρήματα, η εταιρεία λειτουργεί τα δύο μέγαρα και υποστηρίζει ένα μεγάλο μόνιμο προσωπικό, που περιλαμβάνει την 170μελή ορχήστρα, χορωδία 110 ατόμων και τα 150μελή "corps de ballet".

Κάθε χρόνο, η Opéra παρουσιάζει σχεδόν 380 παραστάσεις όπερας, μπαλέτου και άλλα κονσέρτα, με συνολικά 800.000 θεατές (17% των οποίων έρχονται από το εξωτερικό), που αποτελούν έναν πολύ καλό ρυθμό κάλυψης θέσεων, περίπου 94%.
Ζάουμε Καμπρέ

Ο Ζάουμε Καμπρέ (Jaume Cabré i Fabré, προφορά: [ˈʒawmə kəˈβɾe], γενν. Βαρκελώνη, 30 Απριλίου 1947) είναι Καταλανός συγγραφέας και σεναριογράφος, ένας από τους δημοφιλέστερους συγγραφείς στην καταλανική γλώσσα παγκοσμίως. Είναι απόφοιτος Καταλανικής Φιλολογίας από το Πανεπιστήμιο της Βαρκελώνης, έχοντας εργαστεί ως καθηγητής πανεπιστημίου στο Πανεπιστήμιο της Λιέιδα, ενώ είναι μέλος του φιλολογικού τομέα του Ινστιτούτου Καταλανικών Μελετών.

Έχει συγγράψει πολλά σενάρια για ταινίες και τηλεοπτικές σειρές και έχει βραβευτεί με τα μεγαλύτερα βραβεία της καταλανόφωνης λογοτεχνίας για τα βιβλία του. Το 2014 του απονεμήθηκε ο Σταυρός του Αγίου Γεωργίου από την Κυβέρνηση της Καταλονίας για τις υπηρεσίες του στα καταλανικά γράμματα και καταλανική κουλτούρα. Έχει ταχθεί υπέρ της υπεράσπισης της καταλανικής γλώσσας και του δικαιώματος των Καταλανών να αποσχιστούν από την Ισπανία. Με αφορμή τις καταλανικές εκλογές του 2015 εντάχθηκε στους εκλογικούς καταλόγους του συνασπισμού «Μαζί για το Ναι».
Λούνγκου

Οι Λούνγκου (Lungu) επίσης γνωστοί και ως Ρούνγκου (Rungu) ή Τάμπουα (Tabwa), είναι μια εθνοτική και γλωσσική ομάδα η οποία πρωτίστως ζει στις νοτιοδυτικές ακτές της Λίμνης Ταγκανίκα ("Lake Tanganyika"), στον ορεινό όγκο Μαρούνγκου ("Marungu") στο ανατολικό Κονγκό ("Congo") και στα νοτιοδυτικά της Τανζανίας και τα βορειοανατολικά της Ζάμπια. Ομιλούν τις διαλέκτους Μάμπουε-Λούνγκου "(Mambwe-Lungu)", μια γλώσσα Μπαντού, στενά συνδεδεμένη με αυτή των Μπέμπα ("Bemba") και των Λούμπα ("Luba").

Οι Λούνγκου ("Lungu"), αποτελούνται από αρκετές φυλές και πολλές υποφυλές με βάση τη μητρογραμμική κάθοδο, ορισμένες με τις δικές τους διαλέκτους, οι οποίες απεικονίζονται σε παλαιότερους εθνογραφικούς χάρτες, ως ξεχωριστές φυλές.

Κατά το 1999, η "PeopleGroups.org" αναφέρει πληθυσμό, 851.359 Λούνγκου ("Lungu") στο Κονγκό ("Congo").

Το 1987, ο πληθυσμός των Ρούνγκου ("Rungu") στην Τανζανία, εκτιμάτο στους 34.000.

Στη Ζάμπια, η καταμέτρηση των Ρούνγκου δεν εκτιμήθηκε ανεξάρτητα, αν και ο συνδυασμένος αριθμός των Μάμπουε ("Mambwe") και Ρούνγκου ("Rungu"), είχε εκτιμηθεί ότι το 1993 ήταν 262.800 άτομα.
Μαρία Αλιφέρη

Η Μαρία Αλιφέρη (8 Μαΐου 1950) είναι Ελληνίδα ηθοποιός της τηλεόρασης, του θεάτρου και του κινηματογράφου και επιτυχημένη παρουσιάστρια τηλεοπτικών εκπομπών.
Γεωργιανή Ποδοσφαιρική Ομοσπονδία

Η Γεωργιανή Ποδοσφαιρική Ομοσπονδία (γεωργιανά: საქართველოს ფეხბურთის ფედერაცია) είναι το όργανο διοίκησης του ποδοσφαίρου στη Γεωργία. Εδρεύει στη Τιφλίδα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γεωργίας.
Πορτογαλική Ομοσπονδία Ποδοσφαίρου

Η Πορτογαλική Ομοσπονδία Ποδοσφαίρου (πορτογαλικά: "Federação Portuguesa de Futebol", FPF) είναι το όργανο διοίκησης του ποδοσφαίρου στην Πορτογαλία. Εδρεύει στη Λισαβόνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Πορτογαλίας.
Σέρζι Πάμιες

Ο Σέρζι Πάμιες (Sergi Pàmies i López, γνωστός και ως Sergi Pàmies i Bertran, Παρίσι, 26 Ιανουαρίου 1960) είναι Καταλανός συγγραφέας, μεταφραστής, αρθρογράφος και κριτικός, ένας από τους δημοφιλέστερους σύγχρονους συγγραφείς στην καταλανική γλώσσα. Έχει εκδόσει κυρίως διηγήματα και μυθιστορήματα ενώ έχει μεταφράσει στα καταλανικά και τα ισπανικά συγγραφείς όπως τον Γκιγιώμ Απολλιναίρ, την Ουγγαρέζα Άγκοτα Κριστόφ και τον Βέλγο Ζαν-Φιλίπ Τουσέν.
Κέρμπι Μπάκετς

Το Κέρμπι Μπάκετς είναι μια νεανική σειρά που έκανε πρεμιέρα στις 20 Οκτωβρίου του 2014, στο Disney XD.
Κιμ Μονζό

Ο Κιμ Μονζό (ορθή προφορά σύμφωνα με τον ίδιο Κιμ Μονσό, Joaquim Monzó i Gómez, γνωστός ως Quim Monzó, Βαρκελώνη, 24 Μαρτίου 1952) είναι Καταλανός συγγραφέας, μεταφραστής και αρθρογράφος. Έχει εκδόσει μυθιστορήματα και διηγήματα ενώ αθρογραφεί τακτικά στην εφημερίδα "La Vanguardia" κυρίως στα καταλανικά.

Εργάστηκε ως πολεμικός ανταποκριτής τη δεκαετία του 1970 στην Καμπότζη, το Βιετνάμ και τη Βόρεια Ιρλανδία εποχή από την οποία κληρονόμησε Ιδεοψυχαναγκαστική διαταραχή και το σύνδρομο Τουρέτ. Έκτοτε έχει συνεργαστεί με διάφορα μέσα μαζικής ενημέρωσης όπως την Καταλανική Τηλεόραση και το Ράδιο Καταλονία και έχει μεταφράσει στα καταλανικά συγγραφείς όπως τον Τρούμαν Καπότε, Έρνεστ Χέμινγουεϊ και Ρόαλντ Νταλ. Έχει βραβευθεί με πολλά βραβεία μεταξύ των οποίων το Εθνικό Βραβείο Λογοτεχνίας της Κυβέρνησης της Καταλονίας το 2000. Στα ελληνικά έχουν μεταφραστεί τρία βιβλία του.
Κατράκειο Θέατρο Νίκαιας

Το Κατράκειο Θέατρο Νίκαιας είναι ένα υπαίθριο θέατρο χωρητικότητας 5.356 καθήμενων. Βρίσκεται στη Νίκαια, στο Λόφο Ανδρέα Παπανδρέου, γνωστός και ως «Σελεπίτσαρι» και συνορεύει με το Κερατσίνι. Κατασκευάστηκε το 1983 ανάμεσα στους βράχους παλιών λατομείων που υπήρχαν στην περιοχή.

Είναι το μεγαλύτερο και αρτιότερο ανοιχτό θέατρο ολόκληρου του λεκανοπεδίου Αττικής, ενώ οι βράχοι που περιτριγυρίζουν το θέατρο, του δίνουν μία ακόμη πιο επιβλητική όψη.

Στο θέατρο έχει πραγματοποιηθεί πλήθος σημαντικών συναυλιών και εκδηλώσεων, θεατρικές, μουσικές και χορευτικές, γνωστών καλλιτεχνών, με ιδιαίτερη επιτυχία.
Τόμας Κρέτσμαν

Ο Τόμας Κρέτσμαν ("Thomas Kretschmann", 8 Σεπτεμβρίου 1962) είναι Γερμανός ηθοποιός.

Γεννήθηκε το 1962 στο Ντεσάου της Ανατολικής Γερμανίας και 20 χρόνια αργότερα πέρασε στο τότε Δυτικό Βερολίνο, όπου ξεκίνησε την καριέρα του στο θέατρο Schiller. Έχει παίξει στις ταινίες "Stalingrad", "Ο Πιανίστας" και "Η πτώση".
Στυλιανός Αλεξίου

Ο Στυλιανός Αλεξίου (13 Φεβρουαρίου 1921-12 Νοεμβρίου 2013) ήταν αρχαιολόγος φιλόλογος και καθηγητής πανεπιστημίου..
Κρίστοφερ Γουόκεν

O Κρίστοφερ Γουόκεν (αγγλικά: "Christopher Walken", 31 Μαρτίου 1943 -) είναι Αμερικανός ηθοποιός του κινηματογράφου και της τηλεόρασης, ο οποίος έχει εμφανιστεί σε πάνω από 100 ταινίες και τηλεοπτικά σόου. Μερικές από τις πιο γνωστές του συμμετοχές στον κινηματογράφου θεωρούνται, μεταξύ άλλων, το "Annie Hall" (1977), το "Ο Ελαφοκυνηγός" (1978), το "Ο Μπάτμαν επιστρέφει" (1992), το "Pulp Fiction" (1994), το "Ο Μύθος του Ακέφαλου Καβαλάρη" (1999) και το "Catch Me If You Can" (2002). Κατά τη διάρκεια της καριέρας του, έχει λάβει πολυάριθμες υποψηφιότητες για Όσκαρ, κερδίζοντας τελικά ένα Β΄ Ανδρικού Ρόλου, για την ταινία "Ο Ελαφοκυνηγός". Επίσης, έχει και αρκετές υποψηφιότητες για BAFTA και Screen Actors Guild, κερδίζοντας το ίδιο βραβείο και στις δύο διοργανώσεις για την ταινία "Catch Me If You Can". 

Οι ταινίες του Γουόκεν, ξεπερνούν το 1 δισεκατομμύριο σε έσοδα στις ΗΠΑ. Ωστόσο, έχει παίξει και θέατρο, πρωταγωνιστώντας σε έργα του Σάιξπηρ, όπως το "Άμλετ", το "Μάκβεθ" και το Ρωμαίος και Ιουλιέτα. Ο Γουόκεν έχει κάνει αρκετές φορές την εμφάνισή του και στο τηλεοπτικό σόου "Saturday Night Live". Μάλιστα, το 2001, έκανε και το σκηνοθετικό του ντεμπούτο με τη μικρού μήκους ταινία "Popcorn Shrimp". Το 1995, είχε γράψει και το σενάριο του θεατρικού έργου "Him", στο οποίο πρωταγωνίστησε κιόλας, ως Έλβις Πρίσλεϋ.
Ουκρανικό Πρωτάθλημα Επιτραπέζιας Αντισφαίρισης

Το Ουκρανικό Πρωτάθλημα Επιτραπέζιας Αντισφαίρισης (ουκρανικά: "Чемпіонат України з настільного тенісу") είναι το εθνικό ατομικό πρωτάθλημα στην επιτραπέζια αντισφαίριση της Ουκρανίας, που διοργανώνεται από την Ουκρανική Ομοσπονδία Επιτραπέζιας Αντισφαίρισης (Федерацiя настiльного тенiсу України).

Πραγματοποιείται κάθε χρόνο και αναδεικνύει τους πρωταθλητές Ουκρανίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Επιτραπέζιας Αντισφαίρισης που είχε διοργανωθεί για πρώτη φορά το 1951.
Εκστρατεία της Βόρειας Αφρικής

Η Εκστρατεία της Βόρειας Αφρικής του Β΄ Παγκοσμίου Πολέμου πραγματοποιήθηκε στην Βόρεια Αφρική από τις 10 Ιουνίου 1940 ως τις 13 Μαΐου 1943. Κατά την διάρκεια αυτής της περιόδου, έγιναν πολλές επιχειρήσεις από τις Συμμαχικές δυνάμεις και τις Δυνάμεις του Άξονα.

Η εκστρατεία είχε μεγάλη στρατηγική σημασία και για τις δύο πλευρές. Οι δυνάμεις του Άξονα σκόπευαν να αποκόψουν τις πηγές πετρελαίου των Συμμάχων και παράλληλα να τους μειώσουν το μαχητικό δυναμικό από τις αποικίες της Βρετανίας. Επίσης δόθηκε στις Συμμαχικές Δυνάμεις ευκαιρία να ανακάμψουν ύστερα από τις τρομερές αποτυχίες στο Ευρωπαϊκό Μέτωπο το 1940.

Η Εκστρατεία της Βόρειας Αφρικής είχε τρεις φάσεις: την Εκστρατεία της Δυτικής Ερήμου, την Επιχείρηση Πυρσός (εκκίνηση οπισθοχώρησης Γερμανών στη Β. Αφρική) και την Εκστρατεία στην Τυνησία.

Κατά την διάρκεια της Εκστρατείας, οι Γερμανοί και οι Ιταλοί υπέστησαν 620.000 νεκρούς ενώ η Βρετανική Κοινοπολιτεία 220.000. Οι Αμερικάνικες απώλειες μόνο στην Τυνησία ήταν πάνω από 18.500 άνδρες. Παρόλα αυτά, η νίκη των Συμμάχων στην Βόρεια Αφρική ουδετεροποίησε περίπου 900.000 Γερμανούς και Ιταλούς στρατιώτες, άρχισε δεύτερο μέτωπο εναντίον των Δυνάμεων του Άξονα και εξασφάλισε τους υλικούς ανεφοδιασμούς των Συμμαχικών στρατευμάτων. Είχε τεράστια σημασία στην έκβαση του Β' Παγκοσμίου Πολέμου.
Πολωνικό Πρωτάθλημα Επιτραπέζιας Αντισφαίρισης

Το Πολωνικό Πρωτάθλημα Επιτραπέζιας Αντισφαίρισης (πολωνικά: "Mistrzostwa Polski w tenisie stołowym") είναι το εθνικό ατομικό πρωτάθλημα στην επιτραπέζια αντισφαίριση της Πολωνίας, που διοργανώνεται από την Πολωνική Ομοσπονδία Επιτραπέζιας Αντισφαίρισης (Polski Związek Tenisa Stołowego).

Πραγματοποιείται κάθε χρόνο και αναδεικνύει τους πρωταθλητές Πολωνίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1933 στο Λβιβ.
Μικρό Κορίτσι σε Μπλε Πολυθρόνα

Ο ζωγραφικός πίνακας Μικρό Κορίτσι σε Μπλε Πολυθρόνα (γαλλικά: "Petite fille dans un fauteuil bleu") είναι μια ελαιογραφία του 1878 της Αμερικανίδας ζωγράφου, χαράκτριας, "παστέλ", και ειδήμονα τέχνης, Μαίρη Κάσατ. 
Βρίσκεται στη συλλογή της Εθνικής Πινακοθήκης της Τέχνης της Ουάσινγκτον. Ο Εντγκάρ Ντεγκά έχει κάνει μερικές αλλαγές στο έργο.
Βαρυτική μοναδικότητα

thumb|200px|Προσομοίωση η οποία δείχνει πώς θα φαινόταν ένας γαλαξίας (κίτρινη λοξή γραμμή), αν περνούσε από μπροστά του μια μαύρη τρύπα (κυκλική μαύρη περιοχή).
Βαρυτική μοναδικότητα (αγγλικά: gravitational singularity, χωροχρονική υπερσύγκλιση/σημειακή σύγκλιση· δεν θεωρείται ότι υπάρχει σωματιδιακά - υλικά παρά μόνο γενικοσχετικά) ονομάζεται η περιοχή στον χωροχρόνο, όπου το βαρυτικό πεδίο ενός ουράνιου σώματος γίνεται άπειρο με έναν τρόπο τέτοιο, που δεν εξαρτάται στο σύστημα συντεταγμένων. Αυτές οι ποσότητες είναι οι βαθμιδωτές σταθερές καμπυλώσεις του χωροχρόνου, πράγμα το οποίο συναύδει με μία μεζούρα πυκνότητας της ύλης. Από τη στιγμή που τέτοιες ποσότητες γίνονται άπειρες μέσα στη μοναδικότητα, οι νόμοι του φυσιολογικού χωροχρόνου δεν μπορούν να υπάρξουν.
Τζέιν Ντάργουελ

Η Τζέιν Ντάργουελ (αγγλικά: "Jane Darwell", 15 Οκτωβρίου 1879 - 13 Αυγούστου 1967) ήταν Αμερικανίδα ηθοποιός του θεάτρου, της τηλεόρασης και του κινηματογράφου. Η καριέρα της εξαπλώνεται πάνω από μισό αιώνα, στον οποίον συμμετείχε σε πάνω από 100 κινηματογραφικές ταινίες. Περισσότερο γνωστή, πρέπει να θεωρείται, για τον ρόλο της στην ταινία "Τα Σταφύλια της Οργής" (1940), ο οποίος, μάλιστα, της έδωσε κι ένα Όσκαρ Β΄ Γυναικείου Ρόλου. Άλλος ένας ακόμα γνωστός ρόλος της, που έμελλε να είναι και ο τελευταίος της, ήταν ως "Bird Woman", στο "Marry Poppins" (1964). Στις 8 Φεβρουαρίου του 1960, τιμήθηκε με αστέρι, στη Λεωφόρο της Δόξας, στο Χόλιγουντ, για τη συνολική συνεισφορά της στον κινηματογράφο.
Ο άνθρωπος που ταπείνωσε τον Χίτλερ

Το Ο άνθρωπος που ταπείνωσε τον Χίτλερ (πρωτότυπος τίτλος: Race) είναι ταινία του 2016 σε σκηνοθεσία του Στίβεν Χόπκινς.

Το θέμα της είναι η ιστορία του Αφροαμερικανού δρομέα και άλτη Τζέσε Όουενς.
Εθνικό Μητρώο Κινηματογράφου

Το Εθνικό Μητρώο Κινηματογράφου (αγγλικά: National Film Registry) δημιουργήθηκε το 1989, και από τότε αλλά και κάθε χρόνο, 25 ταινίες (οποιοδήποτε είδους) επιλέγονται από το Εθνικό Συμβούλιο Διατήρησης Ταινιών, οι οποίες είναι «πολιτισμικά, ιστορικά και αισθητικά σημαντικές» για τις Ηνωμένες Πολιτείες. Το μητρώο ανήκει στο Εθνικό Συμβούλιο Διατήρησης Ταινιών της Βιβλιοθήκης του Κογκρέσου. Η αποστολή του είναι να διασώσει και να διατηρήσει τις ταινίες, αλλά και να βοηθήσει στη διαθεσιμότητα του κοινού, για την κινηματογραφική κληρονομία της χώρας.
Γιάκομπους Φερντινάντους Σέι

Ο Γιάκομπους Φερντινάντους Σέι (φλαμανδικά: Jacobus Ferdinandus Saey ή Jacob Ferdinand Saeys, 1658 - μετά το 1726) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε αρχιτεκτονικές απεικονίσεις με εύθυμες συντροφιές σε φανταστικά ανάκτορα της Αναγέννησης ή της εποχής του μπαρόκ. Ξεκίνησε τη σταδιοδρομία του στη Φλάνδρα και στη συνέχεια μετοίκησε στη Βιέννη, όπου παρέμεινε για όλο το υπόλοιπο της ζωής του.
Κούμπα Γκούντινγκ Τζ.

O Κούμπα Γκούντινγκ Τζ. (αγγλικά: "Cuba M. Gooding Jr.", 2 Ιανουαρίου 1968) είναι Αμερικανός ηθοποιός του κινηματογράφου και της τηλεόρασης. Έγινε ιδιαίτερα γνωστός τη δεκαετία του 1990, όταν πρωταγωνίστησε στην ταινία "Boyz n the Hood" (1991), ενώ πέντε χρόνια αργότερα, κέρδισε και το πρώτο του Όσκαρ Β΄ Ανδρικού Ρόλου, για τον ρόλο του στην ταινία "Jerry Maguire" (1996). Κατά τ' άλλα έχει συμμετάσχει σε ταινίες όπως το "Καλύτερα δε Γίνεται" (1997), το "Κώδικας τιμής" (2000), το "American Gangster" (2007) και το "Selma" (2014). Ενώ από το 2016 συμμετέχει και πρωταγωνιστικά σε δύο τηλεοπτικές σειρές: "American Horror Story" και "The People v. O. J. Simpson: American Crime Story". Το 2002, τιμήθηκε με ένα αστέρι, στη Λεωφόρο της Δόξας, στο Χόλιγουντ.
Παγκόσμιο Πρωτάθλημα Ταεκβοντό του 1975

Το Παγκόσμιο Πρωτάθλημα Ταεκβοντό του 1975 ήταν το 2ο Παγκόσμιο Πρωτάθλημα Ταεκβοντό και διεξήχθη στη Σεούλ της Νότιας Κορέας από τις 28 ως τις 31 Αυγούστου 1975. Συνολικά 165 αθλητές από 30 κράτη πήρα μέρος στο συγκεκριμένο πρωτάθλημα.
Έθελ Μπάριμορ

Η Έθελ Μπάριμορ (αγγλικά: "Ethel Barrymore", 15 Αυγούστου 1879 - 18 Ιουνίου 1959) ήταν Αμερικανίδα ηθοποιός του θεάτρου και του κινηματογράφου βραβευμένη με Όσκαρ Β´ Γυναικείου Ρόλου για τη συμμετοχή της στην ταινία του 1944 "Στο διάβα της ζωής (None But The Lonely Heart)". Είναι μέλος της οικογένειας Μπάριμορ, η οποία έχει παράδοση στην ηθοποιία. Της δόθηκε η ονομασία "Η Πρώτη Κυρία του Αμερικανικού Θεάτρου", καθότι ήταν μία σπουδαία θεατρική ηθοποιός κατά την εποχή της. Η καριέρα της εξαπλώθηκε ανάμεσα σε έξι δεκαετίες. Η καριέρα της στον κινηματογράφο ξεκίνησε το 1914, με το "The Nightingale", ενώ μεταξύ άλλων συμμετείχε και σε ταινίες όπως το "Βουβός Πόθος" (1946), το "Υπόθεση Παραντάιν" (1947) και το "Portrait of Jennie" (1948), με το τελευταίο της έργο να είναι το "Johnny Trouble" το 1957. Η Μπάριμορ είναι μέλος του American Theater Hall of Fame.
Παγκόσμιο Πρωτάθλημα Ταεκβοντό του 1977

Το Παγκόσμιο Πρωτάθλημα Ταεκβοντό του 1977 ήταν το 3ο Παγκόσμιο Πρωτάθλημα Ταεκβοντό και διεξήχθη στο Σικάγο των Ηνωμένων Πολιτειών από τις 15 ως τις 17 Σεπτεμβρίου 1977. Συνολικά 720 αθλητές και επίσημοι πήραν μέρος στη διοργάνωση από 46 χώρες.
Καισαρισμός

Ο Καισαρισμός είναι πολιτικό καθεστώς εμπνευσμένο από τον μοναρχικό τύπο διακυβέρνησης που επιθυμούσε να επιβάλει ο Ιούλιος Καίσαρ στη Ρώμη, όπου η εξουσία ήταν συγκεντρωμένη στα χέρια ενός ισχυρού άνδρα, χαρισματικού στρατιωτικού ηγέτη, που έχαιρε της στήριξης του λαού.

Κατά τη διάρκεια της Γαλλικής Επανάστασης και μετέπειτα υπό το Διευθυντήριο, την Υπατεία και, στη συνέχεια, την πρώτη και δεύτερη Γαλλική Αυτοκρατορία, έκαναν την εμφάνισή τους στη Γαλλία καθεστώτα χαρακτηριζόμενα ως «δημοκρατικού καισαρισμού». Τα καθεστώτα αυτά σκοπό είχαν τον ορισμό κυβερνήσεων οι οποίες συγκέντρωναν τις εξουσίες προς όφελος του εκτελεστικού, στηριζόμενες, ταυτόχρονα, στον λαό σε κάθε σημαντική πολιτική επιχείρηση, παρακάμπτοντας διαδικασίες ημι-άμεσης δημοκρατίας, όπως το δημοψήφισμα, για την πραγματοποίηση υπερψηφίσεων ("ναπολεόντειες" υπερψηφίσεις). Η δημοκρατικού χαρακτήρα εμφάνιση κάλυπτε, τότε, την αληθινή φύση του καισαρισμού: την σύγχυση των εξουσιών προς όφελος ενός μη ελεγχόμενου οργάνου, το οποίο και αποτελούσε ακριβή ορισμό του αυταρχισμού.

Ο Ζωρζ Κλεμανσώ συνόψιζε τον καισαρισμό με τα παρακάτω λόγια: "Επιστρέψτε στον Καίσαρα ότι ανήκει στον Καίσαρα... και όλα ανήκουν στον Καίσαρα !" .
Συνέλευση Νόμπελ στο Ινστιτούτο Καρολίνσκα

Η Συνέλευση Νόμπελ στο Ινστιτούτο Καρολίνσκα (σουηδικά: "Nobelförsamlingen vid Karolinska Institutet") αποτελεί οργανισμό στο Ινστιτούτο Καρολίνσκα ο οποίος απονέμει το Βραβείο Νόμπελ Ιατρικής και έχει την έδρα της στο Φόρουμ Νόμπελ στις εγκαταστάσεις της πανεπιστημιούπολης του Ινστιτούτου Καρολίνσκα. Η Συνέλευση Νόμπελ αποτελείται από πενήντα καθηγητές ειδικευμένους σε ιατρικά θέματα στο Ινστιτούτο Καρολίνσκα, που διορίζονται από τη σχολή του Ινστιτούτου και είναι ιδιωτικός οργανισμός που δεν αποτελεί επίσημα μέρος του Ινστιτούτου Καρολίνσκα. Το κύριο έργο περιλαμβάνει τη συλλογή υποψηφιοτήτων και εξέτασης υποψηφίων που γίνεται από την Επιτροπή Νόμπελ στο Ινστιτούτο Καρολίνσκα, η οποία αποτελείται από πέντε μέλη. Η Επιτροπή Νόμπελ, η οποία διορίζεται από τη Συνέλευση Νόμπελ, είναι η μόνη αρμόδια για να προτείνει επιτυχόντες, ενώ η τελική απόφαση ανήκει στη Συνέλευση Νόμπελ.
Βαρυτική κατάρρευση

Βαρυτική κατάρρευση (αγγλικά: gravitational collapse) είναι η συστολή ενός αστρικού αντικειμένου λόγω της επιρροής της δικής του βαρύτητας, η οποία τείνει να ελκύει τη μάζα του προς το εσωτερικό του, στο κέντρο μάζας του. Η βαρυτική κατάρρευση είναι ένας θεμελιώδης μηχανισμός για τον σχηματισμό δομών στο σύμπαν. Με την πάροδο του χρόνου, μία αρχικά σχετικά ομαλή κατανομή ύλης θα καταρρεύσει, για να σχηματίσει θύλακες μεγαλύτερης πυκνότητας, τυπικά δημιουργώντας μία ιεραρχία συμπυκνωμένων δομών, όπως συμπλέγματα γαλαξιών, αστρικές ομάδες, αστέρια και πλανήτες.

Ένα αστέρι γεννιέται μέσω σταδιακής βαρυτικής κατάρρευσης ενός νέφους διαστρικής ύλης. Η συμπύκνωση που προκαλείται από την κατάρρευση οδηγεί σε αύξηση της θερμοκρασίας, έως ότου αρχίσει να πραγματοποιείται θερμοπυρηνική σύντηξη στο κέντρο του αστεριού. Σε αυτό το σημείο η κατάρρευση σταδιακά σταματά, καθώς η προς τα έξω θερμική πίεση ισορροπεί τις βαρυτικές δυνάμεις. Τότε, το αστέρι βρίσκεται σε μια κατάσταση δυναμικής ισορροπίας. Όταν όλες του οι πηγές ενέργειας εξαντληθούν, το αστέρι θα καταρρεύσει ξανά, μέχρι να φτάσει σε μία νέα κατάσταση ισορροπίας.
Άμπραχαμ Μπρίγκελ

Ο Άμπραχαμ Μπρίγκελ (φλαμανδικά: "Abraham Brueghel", βαπτ. 28 Νοεμβρίου 1631 - περ. 1690) ήταν Φλαμανδός ζωγράφος, μέλος της διάσημης οικογένειας καλλιτεχνών, των Μπρίγκελ. Σε νεαρή ηλικία μετοίκησε στην Ιταλία, όπου διαδραμάτισε σημαντικό ρόλο στην εξέλιξη του ύφους των διακοσμητικών νεκρών φύσεων της περιόδου μπαρόκ.
Ινδική αντιλόπη

H Ινδική αντιλόπη είναι ζώο θηλαστικό και ανήκει στα Βοοειδή που αποτελεί ενδημικό είδος της Ινδίας και του Πακιστάν. Η επιστημονική του ονομασία είναι "Antilope cervicapra" - "Αντιλόπη η αιγέλαφος" και περιλαμβάνει 2 υποείδη.

Η ινδική αντιλόπη είναι ζώο μεσαίου μεγέθους. Το μήκος τους φτάνει τα 120 εκατοστά, σε ύψος τα 84 εκατοστά και σε βάρος τα 22-57 κιλά. Τα ενήλικα άτομα έχουν χρώμα καστανό, ενώ τα θηλυκά πιο ανοιχτό. Το χρώμα της κοιλιάς τους και στα δύο φύλα είναι λευκό. Στα αρσενικά, το υπόλοιπο σώμα είναι σκούρο καστανό, ενώ στα θηλυκά πολύ πιο ανοιχτό. Τα αρσενικά φέρουν δύο ελικοειδή κέρατα με δακτύλιους, που φτάνουν μέχρι και τα 50 εκ.

Οι ινδικές αντιλόπες είναι πολύ γρήγορα ζώα. Μπορούν να τρέξουν μέχρι και με 80 χλμ/ώρα, κάνοντας πηδήματα των οποίων το ύψος φτάνει τα 3 μ., ενώ το μήκος ξεπερνάει τα 6 μ. Το θηλυκό, μετά από κυοφορία 6 μηνών, γεννά 1-2 μικρά. Είναι ζώα που δρουν την ημέρα. Ζουν σε λιβάδια και ανοιχτές κοιλάδες. Το περισσότερο καιρό ζουν σε αγέλες των 30-60 ατόμων.
Κόλαση στον Παράδεισο

Η Κόλαση στον Παράδεισο (Iσπανικά: "Infierno en el paraíso") είναι τηλενουβέλα μεξικάνικης παραγωγής του 1999. 

Πρωταγωνιστούν Αλίσια Ματσάδο, Χουάν Φερράρα, Ντιάνα Μπράτσο και Χουλιέτα Ρόσεν.
Βραβείο Νόμπελ Φυσιολογίας και Ιατρικής

Το Βραβείο Νόμπελ Φυσιολογίας και Ιατρικής (σουηδικά: "Nobelpriset i fysiologi eller medicin") που χορηγείται από το Ίδρυμα Νόμπελ, απονέμεται μία φορά το χρόνο για εξαίρετες ανακαλύψεις στους τομείς των βιοεπιστημών και της ιατρικής. Είναι ένα από τα πέντε βραβεία Νόμπελ που αθλοθετήθηκαν το 1895 από τον Σουηδό χημικό Άλφρεντ Νόμπελ, εφευρέτη της δυναμίτιδας, στη διαθήκη του. Ο Νόμπελ ενδιαφέρθηκε προσωπικά για την πειραματική φυσιολογία και ήθελε να δημιουργήσει ένα βραβείο για την πρόοδο μέσα από επιστημονικές ανακαλύψεις στα εργαστήρια. Το Βραβείο Νόμπελ απονέμεται στον παραλήπτη (ή τους παραλήπτες) σε ετήσια τελετή στις 10 Δεκεμβρίου, επέτειο του θανάτου του Νόμπελ, μαζί με ένα δίπλωμα και ένα πιστοποιητικό για το χρηματικό έπαθλο. Η μπροστινή πλευρά του μεταλλίου παρέχει το ίδιο προφίλ του Άλφρεντ Νόμπελ, όπως απεικονίζεται στα μετάλλια για φυσική, χημεία, και λογοτεχνία, ενώ η πίσω πλευρά του είναι μοναδική στο συγκεκριμένο μετάλλιο.
Ναχίντ Χατάρ

Ο Ναχίντ Χατάρ (1960 - 25 Σεπτεμβρίου 2016) ήταν Ιορδανός συγγραφέας και πολιτικός ακτιβιστής. Πρώην μαρξιστής μελέτησε την ιδεολογία του Σαλαφισμού στο πανεπιστήμιο της Ιορδανίας.
Έρνεστ Χάλερ

Ο Έρνεστ Χάλερ, μέλος της American Society of Cinematographers (A.S.C.), ορισμένες φορές αναφερόμενος και ως Έρνι Μπ. Χάλερ (αγγλικά: "Ernest Haller", 31 Μαΐου 1896 - 21 Οκτωβρίου 1970), ήταν Αμερικανός κινηματογραφιστής. Θεωρείται ως ένας από τους πιο εκφραστικούς διευθυντές φωτογραφίας του Χόλλυγουντ, τόσο στο ασπρόμαυρο, όσο και στο έγχρωμο φιλμ. Ο Χάλερ βραβεύθηκε με Όσκαρ Καλύτερης Φωτογραφίας το 1939 για τη δουλειά του στην κλασική ταινία "Όσα παίρνει ο άνεμος".
Ρενέ Μαρσιγκλιά

Ο Ρενέ Μαρσιγκλιά (γαλλ.: "René Marsiglia", 19 Σεπτεμβρίου 1959 - 25 Σεπτεμβρίου 2016) ήταν Γάλλος ποδοσφαιριστής και μετέπειτα προπονητής.
Κλέμεντς Ρίπλεϊ

O Κλέμεντς Ρίπλεϊ (αγγλικά: "Clements Ripley", 26 Αυγούστου 1892 - 22 Ιουλίου 1954) ήταν Αμερικανός συγγραφέας και σεναριογράφος. Γεννημένος στην Ουάσινγκτον, αποφοίτησε το 1916 από το πανεπιστήμιο του Γέιλ. Κατόπιν, ο Ρίπλεϊ, εντάχθηκε με τις ΗΠΑ στον Πρώτο Παγκόσμιο Πόλεμο, και παρέμεινε στον στρατό έως το 1920, όπου έφτασε τον βαθμό του λοχαγού. Στη συγγραφική του καριέρα ο Ρίπλεϊ μετρά 7 μυθιστορήματα, τρία εξ αυτών μεταφέρθηκαν στον κινηματογράφο, αλλά και αρκετά σενάρια.
Τρίνε Ντίρχολμ

Η Τρίνε Ντίρχολμ (1972) είναι Δανή ηθοποιός και τραγουδίστρια.

Έχει συμμετάσχει στις ταινίες "Οικογενειακή Γιορτή", "Η μαχαιριά" και στη βραβευμένη με Όσκαρ "Ίσως, αύριο". Το 2016 έλαβε την Αργυρή Άρκτο στο φεστιβάλ του Βερολίνου για την ερμηνεία της στην ταινία "Το κοινόβιο".
Το Μπάνιο του Παιδιού

Το Μπάνιο του Παιδιού (ή Το Μπάνιο) είναι μια ελαιογραφία του 1893 της Αμερικανίδας ζωγράφου Μαίρη Κάσατ. Το θέμα και η πάνω από τα κεφάλια προοπτική είναι επηρεασμένα από την Ιαπωνική ξυλογραφία. Δείχνει την αξιοπρέπεια στη μητρότητα και έχει ένα στυλ παρόμοιο με αυτό του Εντγκάρ Ντεγκά.

Το Ινστιτούτο Τέχνης του Σικάγο απέκτησε τον πίνακα το 1910. Έκτοτε είναι ένα από τα δημοφιλέστερα εκθέματα του μουσείου.
Δίκαιο ιθαγένειας

Το Δίκαιο ιθαγένειας (ή Νόμοι περί ιθαγένειας ή Νόμοι Ιθαγένειας) είναι ο νόμος κάθε κράτους και σε κάθε δικαιοδοσία μέσα σε κάθε χώρα που ορίζει τα δικαιώματα και τις υποχρεώσεις της ιθαγένειας μέσα σ’ αυτήν τη δικαιοδοσία και τον τρόπο με την οποία αποκτιέται και χάνεται από κάποιον η ιδιότητα του πολίτη. Άτομο που δεν είναι πολίτης μια χώρας γενικά χαρακτηρίζεται ως ξένος, ή όπως αναφέρεται στους νόμους, αλλοδαπός. Κάποιος που δεν έχει αναγνωρισμένη ιθαγένεια η υπηκοότητα θεωρείται ανιθαγενής. Με βάση το σύνηθες Διεθνές Δίκαιο κάθε κυρίαρχο κράτος έχει το δικαίωμα να ορίζει ποιον θα αναγνωρίζει ως έχοντα την εθνικότητα και ποιον είναι πολίτης του. Τέτοιοι ορισμοί μπορεί να γίνονται βάσει εθιμικού δικαίου, νόμων, ή δεδικασμένων περιπτώσεων ή συνδυασμό αυτών. Σε κάποιες περιπτώσεις, ο ορισμός μπορεί να καθορίζεται από το Δημόσιο Διεθνές Δίκαιο —για παράδειγμα από συνθήκες και την Ευρωπαϊκή Σύμβαση Ιθαγένειας.
Παγκόσμιο Πρωτάθλημα Ταεκβοντό του 1979

Το Παγκόσμιο Πρωτάθλημα Ταεκβοντό του 1979 ήταν το 4ο Παγκόσμιο Πρωτάθλημα Ταεκβοντό και διεξήχθη στο Ζιντελφίνγκεν της Στουτγκάρδης από τις 26 ως τις 28 Οκτωβρίου 1979. Συνολικά 453 αθλητές και επίσημοι από 38 χώρες πήραν μέρος στη διοργάνωση.
Αριάν Λαμπέντ

Η Αριάν Λαμπέντ (Ariane Labed, Αθήνα 8 Μαΐου 1984) είναι Γαλλίδα ηθοποιός. Είναι περισσότερο γνωστή από το κινηματογραφικό της ντεμπούτο στην ταινία "Attenberg", για την οποία κέρδισε το βραβείο Volpi Cup Α' Γυναικείου Ρόλου στο 67ο Φεστιβάλ της Βενετίας και το βραβείο Α' Γυναικείου Ρόλου από την Ελληνική Ακαδημία Κινηματογράφου και από την εμφάνισή της στην ταινία της Έλεν Έντμουντσον, "Μαρία Μαγδαληνή" το 2018.
Κλάρα Έλσεν Πεκ

Η Κλάρα Έλσεν Πεκ (18 Απρίλη, 1883 - Φεβρουάριος 1968) ήταν Αμερικανίδα εικονογράφος και ζωγράφος γνωστή για τις εικονογραφήσεις της των γυναικών και των παιδιών στις αρχές του 20ου αιώνα. Η Πεκ σπούδασε Τέχνη στη Σχολή Καλών Τεχνών της Μινεάπολη και εργαζόταν ως εικονογράφος περιοδικών για την περίοδο 1906 με 1940. Ο μεγαλύτερος όγκος των έργων της Πεκ περιλαμβάνει ένα ευρύ φάσμα από δημοφιλή γυναικεία περιοδικά και παιδικά βιβλία, μυθοπλασίες, εμπορικές διαφημίσεις για προϊόντα όπως το σαπούνι "Ivory" και μετέπειτα στην καριέρα της κόμικς και ακουαρέλες. Η Πεκ εργάστηκε κατά τη διάρκεια της «Χρυσής Εποχής της αμερικανικής Εικονογράφησης" (1880-1930) παράλληλα με γνωστές γυναίκες εικονογράφους όπως η Τζέσι Λίνεν Σμιθ, η Ελίζαμπεθ Σίπεν Γκριν και η Βάιολετ Όκλεϊ.

Έργα της Πεκ παρουσιάστηκαν σε εκθέσεις από το Ινστιτούτο Τέχνης του Σικάγο μέχρι την Ακαδημία Καλών Τεχνών της Πενσυλβάνια και έλαβε βραβεία από την Ένωση Γυναικών Ζωγράφων και Γλυπτών της Νέας Υόρκης το 1920. Η Πεκ έμενε σε έναν καλλιτεχνικό συνοικισμό στη Λεονία του Νιου Τζέρσι με τον συνεργάτη και σύζυγό της, καλλιτέχνη Τζον Σκοτ Ουίλιαμς. Τη δεκαετία του 1940, η Πεκ συνέβαλε στα Καθολικά βιβλία κόμικ που διανέμονταν σε ενοριακά σχολεία. Επικεντρώθηκε στη δημιουργία ακουαρέλων στη δεκαετία του 1950 και το έργο της παρουσιάστηκε στην Ευρώπη και τις Ηνωμένες Πολιτείες. Οι πιο γνωστές της εικονογραφήσεις και έργα, ήταν σε τρία δημοσιευμένα βιβλία, νωρίς στην καριέρα της: το "Sweetheart" του Ουίλιαμ Σαίξπηρ (1905), το "Μια Κυρία στην αυλή του Βασιλιά Αρθούρου" (1907), και το "Στην Παραμεθόρια Χώρα" (1909).
Παγκόσμιο Πρωτάθλημα Ταεκβοντό του 1982

Το Παγκόσμιο Πρωτάθλημα Ταεκβοντό του 1982 ήταν το 5ο Παγκόσμιο Πρωτάθλημα Ταεκβοντό και διεξήχθη στο Γουαγιακίλ του Εκουαδόρ από τις 24 ως τις 27 Φεβρουαρίου 1982. Συνολικά συμμετείχαν 229 αθλητές από 35 κράτη.
Μάθιου Μπρόντερικ

Ο Μάθιου Μπρόντερικ ("Matthew Broderick", γενν. 21 Μαρτίου 1962) είναι Αμερικανός ηθοποιός και τραγουδιστής, γνωστός κυρίως για τους ρόλους του στον κινηματογράφο, αλλά βραβευμένος με βραβεία Tony για δύο θεατρικές παραστάσεις: Β΄ ρόλου για το "Brighton Beach Memoirs" (1983) και καλύτερου ηθοποιού σε μιούζικαλ για το "How to Succeed in Business Without Really Trying" (1995). Μέχρι σήμερα (2016) ο Μπρόντερικ παραμένει ο νεότερος νικητής (21 ετών) βραβείου Tony β΄ ρόλου στην ιστορία.

Οι κινηματογραφικές εμφανίσεις του περιλαμβάνουν το "Παιχνίδια πολέμου" (1983) και τον ομώνυμο ρόλο στην "Πιο κουφή μέρα του Φέρις Μπούλερ" (1986), για τον οποίο κέρδισε μία υποψηφιότητα για Χρυσή Σφαίρα καλύτερου ηθοποιού σε κωμωδία ή μιούζικαλ. Επίσης, είναι ηθοποιός φωνής, την οποία έδωσε στον Σίμπα στην τριλογία του "Βασιλιά των Λιονταριών (1994–2004).
Παγκόσμιο Πρωτάθλημα Ταεκβοντό του 1983

Το Παγκόσμιο Πρωτάθλημα Ταεκβοντό του 1983 ήταν το 6ο Παγκόσμιο Πρωτάθλημα Ταεκβοντό και διεξήχθη στην Κοπεγχάγη της Δανίας από τις 20 ως τις 23 Οκτωβρίου 1983. Συνολικά συμμετείχαν στη διοργάνωση 353 αθλητές από 42 κράτη.
Πίτερ Γκλένβιλ

Ο Πίτερ Γκλένβιλ (αγγλικά: "Peter Glenville", 28 Οκτωβρίου 1913 - 3 Ιουνίου 1996) ήταν Άγγλος σκηνοθέτης και ηθοποιός του θεάτρου και του κινηματογράφου. Γεννήθηκε σε μία οικογένεια με παράδοση στο θέατρο, οι γονείς του δε, δίνανε παραστάσεις παντομίμας. Το ντεμπούτο του στο Μπρόντγουεϊ, το έκανε, ανεβαζοντας το θεατρικό έργο του Τέρενς Ράττιγκαν, "The Browning Version". Το 1955, έκανε και το σκηνοθετικό του ντεμπούτο στον κινηματογράφο με το "The Prisoner". Πέθανε σε ηλικία 82 ετών, στη Νέα Υόρκη, από ανακοπή καρδιάς.
Υβάδες

Οι Υβάδες ή η "Ύβα" (), (ο δήμος: Υβάδων ή Υβαδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Υβάδες) ονομάζονταν οι δημότες του δήμου αυτού.
Ράινερ Μποκ

Ο Ράινερ Μποκ ("Rainer Bock") είναι Γερμανός ηθοποιός.

Γεννήθηκε το 1954 στο Κίελο. Πριν να ασχοληθεί με την υποκριτική, διατηρούσε μία καφετέρια στην πόλη του. Κατόπιν, φοίτησε σε δραματική σχολή και το 1982 ξεκίνησε η καριέρα του στο θέατρο. Έχει συνεργαστεί με σκηνοθέτες όπως ο Στίβεν Σπίλμπεργκ, Μίχαελ Χάνεκε και ο Κουέντιν Ταραντίνο.
Έντουαρντ Ανχόλτ

Ο Έντουαρντ Ανχόλτ (αγγλικά: "Edward Anhalt", 28 Μαρτίου 1914 - 3 Σεπτεμβρίου 2000) ήταν Αμερικανός σεναριογράφος και παραγωγός. Η καριέρα του ξεκίνησε ως δημοσιογράφος και ως δημιουργός ντοκιμαντέρ, αλλά μετά τον Δεύτερο Παγκόσμιο Πόλεμο, εκείνος και η γυναίκα του, η Έντνα Ανχόλτ, στράφηκαν στη συγγραφή pulp fiction. Κατά τ' άλλα διακρίθηκε περισσότερο ως σεναριογράφος, αφού κέρδισε (μαζί με την Έντνα) το Όσκαρ Καλύτερου Πρωτότυπου Σεναρίου, το 1950, για το έργο του στην ταινία "Panic in the Streets" και το 1964 κέρδισε το Όσκαρ Καλύτερου Διασκευασμένου Σεναρίου, για το έργο του στην ταινία "Μπέκετ".
Λόρενς Ρόουζενταλ

Ο Λόρενς Ρόουζενταλ (αγγλικά: "Laurence Rosenthal", 4 Νοεμβρίου 1926 - ) είναι Αμερικανός ενορχηστρωτής, μαέστρος και συνθέτης του κινηματογράφου, της τηλεόρασης και του θεάτρου. Γεννημένος στο Ντιτρόιτ, σπούδασε σύνθεση και πιάνο, στο Eastman School of Music, της Νέα Υόρκης. Αργότερα, σπούδασε στο Παρίσι, στο πλευρό της Νάντια Μπουλανζέ. Μερικά από τα πιο γνωστά του μουσικά θέματα ταινιών είναι στο "Μπέκετ" (1964), το "Clash of the Titans" (1981) και το "Meetings with Remarkable Men" (1979). Ωστόσο, έγραψε μουσική και στο Μπρόντγουεϊ.

Υπήρξε δις υποψήφιος για Όσκαρ, μία το 1962 με το έργο του στην ταινία "Μπέκετ" και μία το 1972 για το έργο του στην ταινία "Man of La Mancha". Επίσης, δις υποψήφιος υπήρξε και για Χρυσή Σφαίρα, μία το 1962, πάλι για την ταινία "Μπέκετ" και για το έργο του στην ταινία "Rain Falls Anywhere It Wants To". Κατά τη διάρκεια της καριέρα του έχει κερδίσει έξι φορές το βραβείο Emmy.
Έκτορ Μπαμπένκο

O Έκτορ Μπαμπένκο ("Héctor Eduardo Babenco", 7 Φεβρουαρίου 1946 - 13 Ιουλίου 2016) ήταν Αργεντινός σκηνοθέτης, σεναριογράφος, ηθοποιός και παραγωγός.

Γεννήθηκε το 1946 στο Μαρ ντελ Πλάτα της Αργεντινής. Από τη δεκαετία του 1960 ζούσε στη Βραζιλία και το 1977 πολιτογραφήθηκε ως Βραζιλιάνος. H μεγαλύτερή του επιτυχία ήταν η ταινία Το φιλί της γυναίκας αράχνης, η οποία ήταν υποψήφια για τον Χρυσό Φοίνικα και ο ίδιος υποψήφιος για Όσκαρ σκηνοθεσίας.

Απεβίωσε το 2016, σε ηλικία 70 ετών, από καρδιακή προσβολή σε νοσοκομείο του Σάο Πάολο.
Κλέμενς Ντέιν

Η Clemence Dane, CBE (Κλέμενς Ντέιν) (21 Φεβρουαρίου 1888 - 28 Μαρτίου 1965) ήταν Αγγλίδα μυθιστοριογράφος και σεναριογράφος. Το πραγματικό της όνομα ήταν Γουίνφρεντ Άστον. Αφού τελείωσε της εγκύκλιες σπουδές της, πήγε στην Ελβετία, αλλά επέστρεψε μετά από έναν χρόνο. Κατόπιν, σπούδασε στην Αγγλία και στη Γερμανία. Αργότερα, επέλεξε το "Clemence Dane", ως ψευδώνυμο και κυκλοφόρησε το 1917, το "Regiment of Women", ένα από τα γνωστότερα μυθιστορήματά της. Το 1921, έγραψε και το πρώτο της θεατρικό έργο, "A Bill of Divorcement". Ενώ, από το 1930 και αργότερα, ξεκίνησε να γράφει και σενάρια για ταινίες, με τις πιο γνωστές της συμμετοχές να είναι στο "Άννα Καρένινα" (1935) και το "Perfect Strangers" (1945). Με το τελευταίο μάλιστα κέρδισε κι ένα Όσκαρ Καλύτερης Ιστορίας. Πέθανε σε ηλικία 77 ετών, αφήνοντας πίσω της 30 σενάρια, 12 μυθιστορήματα, 4 αστυνομικές ιστορίες και μία βιογραφία.
FIFA 2000

Το FIFA 2000 (γνωστό ως FIFA 2000: Major League Soccer στην Αμερική) είναι βιντεοπαιχνίδι αθλητισμού που δημιουργήθηκε από την EA Canada και εκδόθηκε από την Electronic Arts. Είναι το έβδομο παιχνίδι της σειράς "FIFA". Κυκλοφόρησε το 1999 για τα Microsoft Windows και το PlayStation και αργότερα από τη Tiertex Design Studios και THQ για το Game Boy Color.
Γιοάν Καρντινάλ

Ο Γιοάν Καρντινάλ, γεννημένος στις 27 Μαρτίου 1994 στη Λα Σιοτά, είναι Γάλλος ποδοσφαιριστής, ο οποίος αγωνίζεται ως τερματοφύλακας για λογαριασμό της ΟΖΚ Νις.
Οτεγκέν Μπατίρ

Το Οτεγκέν Μπατίρ () είναι οικισμός και διοικητικό κέντρο της επαρχίας Ίλε στην περιφέρεια Αλμάτι του νοτιοανατολικού Καζακστάν. Πληθυσμός: 20,163 (2009 αποτελεσμάτων της Απογραφής); 17,301 (1999 αποτελεσμάτων της Απογραφής).
T2 Trainspotting

Το T2 Trainspotting είναι βρετανοαμερικανική ταινία του 2017 σε σκηνοθεσία του Ντάνι Μπόιλ. Το σενάριο είναι του Τζον Χοτζ και βασίζεται στο μυθιστόρημα "Porno" του Ίρβιν Γουέλς.

Είναι η συνέχεια του Trainspotting, που προβλήθηκε το 1996.
Απημοσύνη

Στην ελληνική μυθολογία η Απημοσύνη ήταν κόρη του βασιλιά της Κρήτης Κατρέως και εγγονή του Μίνωα και της Πασιφάης. Αδέλφια της Απημοσύνης ήταν οι Αερόπη, Κλυμένη και Αλθαιμένης.

Ο Κατρέας είχε λάβει χρησμό που έλεγε ότι θα πέθαινε από το χέρι ενός παιδιού του. Τον χρησμό αυτό δεν τον φανέρωσε στα παιδιά του, αλλά έτυχε και τον πληροφορήθηκαν ο Αλθαιμένης και η Απημοσύνη, οπότε με δική τους πρωτοβουλία έφυγαν από την Κρήτη και εγκαταστάθηκαν στη Ρόδο, όπου ίδρυσαν την πόλη Κρητηνία.
Αλθαιμένης

Στην ελληνική μυθολογία ο Αλθαιμένης ήταν γιος του βασιλιά της Κρήτης Κατρέως και εγγονός του Μίνωα και της Πασιφάης. Αδέλφές του Αλθαιμένους ήταν οι Αερόπη, Κλυμένη και Απημοσύνη.

Ο Κατρέας είχε λάβει χρησμό που έλεγε ότι θα πέθαινε από το χέρι ενός παιδιού του. Τον χρησμό αυτό δεν τον φανέρωσε στα παιδιά του, αλλά έτυχε και τον πληροφορήθηκαν ο Αλθαιμένης και η Απημοσύνη, οπότε με δική τους πρωτοβουλία έφυγαν από την Κρήτη και εγκαταστάθηκαν στη Ρόδο, όπου ίδρυσαν την πόλη Κρητηνία. Κάποτε όμως ο Κατρέας γέρασε, οπότε επιθυμώντας να αφήσει τον θρόνο του στον Αλθαιμένη, πήγε στη Ρόδο να τον βρει. Μόλις αποβιβάσθηκε, μερικοί βοσκοί νόμισαν ότι αυτός και το πλήρωμα του πλοίου του ήταν πειρατές. Μάταια προσπάθησε ο Κατρέας να τους εξηγήσει τον σκοπό του ταξιδιού του στη Ρόδο: τα γαβγίσματα των τσοπανόσκυλων έπνιγαν τις φωνές του. Με την όλη αναταραχή ήρθε και ο Αλθαιμένης, ο οποίος πέταξε το ακόντιό του στον υποτιθέμενο εχθρό και έτσι εκπληρώθηκε ο χρησμός.

Ο Αλθαιμένης ωστόσο μέσα σε λίγη ώρα διεπίστωσε την ταυτότητα του ξένου, οπότε παρακάλεσε τους θεούς να ανοίξει η γη και να τον καταπιεί, πράγμα που έγινε (στην κυριολεξία).
Gods of War Live

Το Gods of War Live είναι διπλό, ζωντανά ηχογραφημένο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 6 Ιουλίου του 2007 μέσω της δισκογραφικής εταιρείας Magic Circle Music.

Οι ηχογραφήσεις του πραγματοποιήθηκαν κατά την περιοδεία για την προώθηση του δίσκου ""Gods of War", όπου τις εμφανίσεις του συγκροτήματος άνοιγαν οι Rhapsody of Fire και HolyHell.

Στο πρώτο μέρος του άλμπουμ, οι Manowar παίζουν κομμάτια από την παλιότερη δισκογραφία τους, ενώ στο δεύτερο μέρος τα τραγούδια προέρχονται από τον τελευταίο, μέχρι τότε, δίσκο τους, με εξαίρεση το "The Crown and the Ring" που κλείνει το άλμπουμ, το οποίο προέρχεται από το "Kings of Metal"".
Ιωάννης Γ΄ Κρίσπος

Ο Ιωάννης Γ΄ Κρίσπος (Ιταλικά : "Giovanni III Crispo" 1450 - 1494) μέλος του Οίκου των Κρίσπι και Δούκας του Αρχιπελάγους (1480 - 1494) ήταν δεύτερος γιος του Φραγκίσκου Β΄ Κρίσπου και της δεύτερης συζύγου του Πετρονίλας Μπέμπο. Διαδέχτηκε τον μεγαλύτερο αδελφό του Ιάκωβο Γ΄ Κρίσπος που πέθανε πρόωρα (1480), στο Δουκάτο είχε νομιμοποιηθεί ο Σαλικός νόμος και δεν μπορουσε να διαδεχτεί τον Ιάκωβο Γ΄ η κόρη του Φιορέντσα, κυρία της Σαντορίνης, με το σύζυγό της Ντομένικο Πιζάνο αφού είχε ο ίδιος αδελφό. Στην άμεση κυριότητά του ήταν η Μήλος, η Σύρος, η Σαντορίνη και η Ίος. Συμπεριφέρθηκε άσχημα στην ανιψιά του Φιορέντσα και στους υπηκόους του, πράγμα που προκάλεσε την επέμβαση των Βενετών.
Gods of War

Το Gods of War είναι το δέκατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 23 Φεβρουαρίου του 2007 μέσω της δισκογραφικής εταιρείας Magic Circle Music.

Τα τραγούδια του άλμπουμ παρουσίασαν κοινό στιχουργικό περιεχόμενο, αναφερόμενα σε Θεούς του πολέμου από διάφορες μυθολογίες. Αυτός ήταν ο τελευταίος στούντιο δίσκος του συγκροτήματος με το ντράμερ Σκοτ Κολούμπους στη σύνθεση του, ο οποίος πέθανε το 2011.

Το συγκρότημα είχε επιστρέψει στις ζωντανές εμφανίσεις δύο χρόνια πριν την κυκλοφορία του δίσκου, όταν περιόδευσε μαζί με τους Rhapsody of Fire και τους HolyHell στις Ηνωμένες Πολιτείες. Η περιοδεία συνεχίστηκε στην Ευρώπη την άνοιξη του 2006 με την ονομασία "Demons, Dragons And Warriors Tour", συνοδευόμενη από την κυκλοφορία του σινγκλ ""The Sons Of Odin" που μπήκε στο φινλανδικό Top-20 και έφθασε ως την τρίτη θέση των καταλόγων επιτυχιών της Δανίας και της Ουγγαρίας.

Το άλμπουμ σκαρφάλωσε στην δεύτερη θέση των γερμανικών τσαρτ και το Top-10 στην Αυστρία, ενώ επιτυχία γνώρισε στα σκανδιναβικά κράτη, την Ελβετία και την Ιταλία και βραβεύθηκε ως χρυσός δίσκος στην Ρωσία.

Για την προώθηση του, οι Manowar περιόδευσαν και πάλι με τους Rhapsody of Fire και τους HolyHell, ενώ κατά την περιοδεία αυτή ηχογραφήθηκε το άλμπουμ "Gods of War Live"", το οποίο κυκλοφόρησε την ίδια χρονιά.
Ιωάννης Δ΄ Κρίσπος

thumb|right|150px|Τα σύμβολα των Κρίσπι μπροστά στον Καθεδρικό ναό της Νάξου
Ο Ιωάννης Δ΄ Κρίσπος (Ιταλικά : "Giovanni IV Crispo", 1499 - 1564) μέλος του Οίκου των Κρίσπων και Δούκας του Αρχιπελάγους (1517 - 1564) ήταν γιος και διάδοχος του Φραγκίσκου Γ΄ Κρίσπου και της Αικατερίνης Λορεντάνο. Τον διαδέχτηκε ο γιος του Ιάκωβος Δ΄ Κρίσπος ο τελευταίος δούκας του Αρχιπελάγους, το δουκάτο έπεσε κατόπιν στα χέρια των Οθωμανών.
Φραγκίσκος Γ΄ Κρίσπος

Ο Φραγκίσκος Γ΄ Κρίσπος (Ιταλικά : "Francesco III Crispo", 1469 - 1511) μέλος του Οίκου των Κρίσπι και Δούκας του Αρχιπελάγους (1500 - 1511) ήταν νόθος γιος και διάδοχος του Ιωάννη Γ΄ Κρίσπου. Διαδέχτηκε τον πατέρα του μετά από ένα διάστημα μεσοβασιλείας έξι ετών (1494 - 1500) στο οποίο κυβέρνησε η Δημοκρατία της Βενετίας. Τον διαδέχτηκε ο γιος του Ιωάννης Δ΄ Κρίσπος ο οποίος κυβέρνησε επίσης μια εξαετία μεσοβασιλεία (1511 - 1517) υπό την κηδεμονία της Δημοκρατίας της Βενετίας μέχρι την δική του ενηλικίωση (1517). Ο Φραγκίσκος Γ΄ ήταν γνωστός για την σχιζοφρένεια του που του έδωσε το προσωνύμιο "ο τρελός δούκας".
Βασανιζόταν από την παράνοιά του, που τον έκανε φονέα της γυναίκας του, ενώ αποπειράθηκε να σκοτώσει και τον γιο του.
Σαρκάντ

Το Σαρκάντ () είναι μια πόλη στην επαρχία Σαρκάντ στην περιφέρεια Αλμάτι του νοτιοανατολικού Καζακστάν. Είναι η πρωτεύουσα της επαρχίας. Πληθυσμός: 14,305 (απογραφή 2009) 15,347 (απογραφή 1999).
The Lord of Steel

Το The Lord of Steel είναι το δωδέκατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 16 Ιουνίου 2012 μέσω της δισκογραφικής εταιρείας Magic Circle Music.

Το κομμάτι ""El Gringo" χρησιμοποιήθηκε ως το βασικό θέμα για το σάουντρακ της ομώνυμης ταινίας με πρωταγωνιστή τον Σκοτ Άτκινς. Οι στίχοι του "Hail, Kill and Die" κάνουν αναφορά σε παλιότερα τραγούδια και άλμπουμ του συγκροτήματος. Επίσης, το "Expendable" προτάθηκε να συμπεριληφθεί στο σάουντρακ της ταινίας "Οι Αναλώσιμοι 2"", χωρίς τελικά να γίνει πραγματικότητα κάτι τέτοιο.

Το ομώνυμο τραγούδι είναι αφιερωμένο στον αποθανόντα ντράμερ του συγκροτήματος, Σκοτ Κολούμπους, ο οποίος πέθανε στις 4 Απριλίου 2011.

Ο δίσκος γνώρισε μικρότερη εμπορική επιτυχία σε σχέση με τους προκατόχους του, αν και κατάφερε να μπει στο Top-20 στην Γερμανία και την Φινλανδία.
Ουρζάρ

Το Ουρζάρ είναι μια πόλη στην κοιλάδα του ποταμού Ουρζάρ και διοικητικό κέντρο της επαρχίας Ουρζάρ στην περιφέρεια Ανατολικού Καζακστάν στο Καζακστάν. Πληθυσμός: 17,320 (2009 αποτελεσμάτων της Απογραφής); 16,830 (1999 αποτελεσμάτων της Απογραφής).
Ταλντόκ

Το Ταλντόκ είναι πόλη στην περιφέρεια Ος του Κιργιστάν. Λέγεται και Ταλντίκ, ενώ συνδέεται με την τοπική πρωτεύουσα Ος με τον αυτοκινητόδρομο M41.
Ταμάρινδος

Το γένος Ταμάρινδος "(Tamarindus)" είναι μονοτυπική ταξινομική ομάδα, έχοντας μόνο ένα είδος. Ο Ταμάρινδος ο ινδικός ή Ταμάρινδος ο φαρμακευτικός "(Tamarindus indica)" ή κοινώς ο οξυφοίνιξ ή οξυφοίνικας (Αγγλικά: "tamarind"), είναι ένα λοβοφόρο δέντρο στην οικογένεια των Κυαμοειδών ("Fabaceae"), γηγενές στην τροπική Αφρική. 

Αυτό το δέντρο παράγει βρώσιμους, όμοιους με λοβούς καρπούς, οι οποίοι χρησιμοποιούνται εκτενώς στις κουζίνες σε ολόκληρο τον κόσμο. Άλλες χρήσεις περιλαμβάνουν την παραδοσιακή ιατρική και τη στίλβωση μετάλλων. Το ξύλο μπορεί να χρησιμοποιηθεί στην ξυλουργική. Λόγω των πολλών χρήσεων του οξυφοίνικα, η καλλιέργεια έχει εξαπλωθεί σε όλο τον κόσμο στις τροπικές και υποτροπικές ζώνες.
Αλέξανδρος Κυρώζης

Ο Αλέξανδρος Κυρώζης (1860 - 1923) ήταν Έλληνας πολιτικός.
Microsoft Office 97

Το Microsoft Office 97 είναι μια έκδοση του Microsoft Office η οποία κυκλοφόρησε στις 19 Νοεμβρίου του 1996. Ήταν η τελευταία έκδοση του Microsoft Office που υποστήριζε τα Windows NT 3.51 και είναι ο διάδοχος του Microsoft Office 95 και ο προκάτοχος του Microsoft Office 2000. Η βασική υποστήριξη έληξε στις 31 Αυγούστου 2001, ενώ η εκτεταμένη στις 28 Φεβρουαρίου 2002.

Αυτή η έκδοση περιείχε πολλά νέα χαρακτηριστικά και βελτιώσεις από τον προκάτοχο του, όπως τα "Command Bars", ένα παράδειγμα στο οποίο τα μενού και οι γραμμές εργαλείων έγιναν πιο παρόμοια σε ικανότητα και οπτικό σχεδιασμό, φυσικά συστήματα γλώσσας και πιο εκλεπτυσμένο έλεγχο γραμματικής. Ήταν επίσης η πρώτη έκδοση του Microsoft Office που περιείχε τους βοηθούς του Office (Office Assistant), το οποίο σχεδιάστηκε για να βοηθήσει χρήστες με έναν διαδραστικό κινούμενο χαρακτήρα, ο οποίος διασυνδεόταν με το περιεχόμενο βοήθειας του Office. Το Office 97 είχε επίσης και easter eggs, το Microsoft Word περιείχε ένα μυστικό παιχνίδι pinball και το Microsoft Excel περιείχε ένα μυστικό προσομοιωτή πτήσης.

Δύο service releases κυκλοφόρησαν για το Office 97, τα SR-1 και SR-2. Το SR-2 διόρθωσε το παγκόσμιο φαινόμενο του 2000.
Οι γυναίκες του τελευταίου ορόφου

Οι γυναίκες του τελευταίου ορόφου (πρωτότυπος τίτλος: Les Femmes du 6e étage) είναι γαλλική ταινία του 2010. 

Συμμετείχε στο διαγωνιστικό τμήμα των βραβείων Σεζάρ στις κατηγορίες: κοστουμιών, παραγωγής και Β' Γυναικείου Ρόλου. Κέρδισε το τελευταίο, το οποίο έλαβε η Κάρμεν Μάουρα.
Παναγιώτης Χατζηγάκης

Ο Παναγιώτης Χατζηγάκης (1849 - 1928) ήταν Έλληνας πολιτικός που διετέλεσε δήμαρχος Τρικκαίων του νομού Θεσσαλίας επί 26 χρόνια.
Χίλλις φαν Τίλμπορχ

Ο Χίλλις φαν Τίλμπορχ (φλαμανδικά: Gillis van Tilborch ή Gillis van Tilborgh, περ. 1625 - περ. 1678) ήταν Φλαμανδός ζωγράφος, ο οποίος εργάστηκε σε ποικιλία ειδών ζωγραφικής, όπως πορτρέτα, ρωπογραφίες, "κομψές συντροφιές" και πίνακες με αίθουσες έργων τέχνης. Ανέλαβε φύλακας της συλλογής πινάκων του Αψβούργου κυβερνήτη των αψβουργικών Κάτω Χωρών και ταξίδεψε στην Αγγλία, όπου ζωγράφισε ομαδικά πορτρέτα
Καταρίνα Άικενς - Φλοκέ

Η Καταρίνα Άικενς - Φλοκέ (φλαμανδικά: Catarina Ykens-Floquet (1608 – μετά το 1666) ήταν Φλαμανδή ζωγράφος νεκρών φύσεων.
Μακάτ

Το Μακάτ (επίσης γνωστή ως Maqat (, , "ماقات")) είναι μια πόλη στην περιφέρεια Ατιράου, στο δυτικό Καζακστάν. Βρίσκεται σε υψόμετρο 22 μέτρα κάτω από την θάλασσα. Έχει πληθυσμό 14,082.
Γιάννης Φακής

Ο Γιάννης Φακής (Αποίκια Άνδρου, 12 Ιανουαρίου 1944 - Αθήνα, 14 Ιουνίου 2017) ήταν Έλληνας ηθοποιός.
Περικλής Αλεξανδρής

Ο Περικλής Αλεξανδρής (1864 - 1939) ήταν Έλληνας πολιτικός.
Κωνσταντίνος Μπόνης

Ο Κωνσταντίνος Μπόνης (1905-1990) ήταν Έλληνας θεολόγος, καθηγητής πανεπιστημίου και ακαδημαϊκός.